Svandís Svavarsdóttir heilbrigðisráðherra hyggst ræða við sérgreinalækna og segir mjög alvarlegt að þeir ígrundi að láta sjúklinga greiða allan lækniskostnað og hafa ekki milligöngu um niðurgreiðslu ríkisins eins og greint var frá í Kveik í vikunni. Hún sakar sérgreinalækna um að beita sjúklingum fyrir sig í þágu eigin hagsmuna.
Mér finnst þetta mjög alvarleg staða, ef satt reynist, að sérgreinalæknar hafa komið sér saman um að beita sjúklingum fyrir sig í eiginhagsmunaskyni. Ég vil bara heyra í þeim með hvort þetta sé raunverulega það sem þeir ætli sér að gera til þess að þrýsta á um einhverjar breytingar í eigin þágu. Ég vil ekki trúa því fyrr en ég tek á því. - Öryrkjabandalagið segir að verði þetta niðurstaðan muni margir veigra sér við að leita læknis. - Mér finnst þetta, jú, mér finnst þetta bara mjög alvarlegt vegna þess að verkefnin númer eitt tvö og þrjú í heilbrigðisþjónustunni er að sinna veiku fólki.